section_heading: Karijera
paragraph_text: Nakon mature 1989. u rodnom Knoxvilleu, Philip John Clapp se preselio u Kaliforniju s ciljem da postane glumac. Najprije se pojavljivao u TV reklamama. Budući da nije ostvario veliku karijeru kojoj se nadao, počeo je pisati članke o različitim temama u mnogim časopisima. Na temelju stipendije pohađao je Američku akademiju dramskih umjetnosti ali je odustao nakon dva tjedna. Nakon toga počeo je raditi za skateboard časopis Big Brother kao kaskader za potrebe videa koje je časopis snimao te za testiranje opreme za samoobranu na samome sebi.